ak 
319 
U prvom slučaju vrlo je vjerojatno, da ta voda dobiva ne- 
čistih pritoka, koji joj donose različitih mikroorganizama i to 
prema vanjskim obstojnostima različitih u različito doba; takova 
bi voda mogla eventualno postati i opasnom, dočim takovo pri- 
tjecanje nečistina nije vjerojatno u onom drugom slučaju, kad su 
oblici malobrojni, a vrste konstantne, ma i bilo, da je cjelokupni 
broj zametaka ovdje veći, nego li u prvom slučaju. Svakako je 
voda druge ruke u bakterijoložkom pogledu bolja. 
Recimo napokon, da smo vodu x dvaput analizirali bakte- 
rjoložki, te našli, da je prvi put dala na ploči po 1 cem. 100 
kolonija, koje se razviše od njekoga broja različitih zametaka. 
Recimo sada, da smo kod druge analize našli 150 kolonija, to je 
jasno, da je taj višak od 50 kolonija mogao nastati na dva raz- 
ličita, ali po ocjenu vrlo važna načina. U jednu ruku može na 
ime biti, da su se isti oblici mikroba (a, b, €, d, . . itd.) u vodi 
umnožali i dali onaj višak, ali može biti i to, da su u vrieme medju 
prvom i drugom analizom pridošli vodi novi obliciitim se 
povećao broj kolonija. Dočim je prvi od obiju mogućih slučajeva 
po ocjenu vode gotovo indiferentan, to drugi ište mnogo pažnje, 
jer je svjedočanstvom, da je ta voda izvrgnuta onečišćenju s koje 
mu drago strane. Kako je na ime sada nadošlo ono njekoliko 
novih oblika, tako ih drugi put može nadoći još više, a iko će 
jamčiti za to, da im se neće pridružiti i koja sumnjiva ili notorno 
patogena vrst. 
Čini nam se, da smijemo odatle izvoditi, da puki broj ko- 
lonija nemamo pri ocjeni vode smatrati indikatorom njezin> do- 
brote ili nevaljanosti, nego nam na ploči valja uočiti i broj raz- 
ličitih kolonija, koji nam kaže, koliko ima u vodi diferentnih 
mikroba i kakove su oni naravi; uza to, ako se je broj kolonija 
poslije njekoga vremena povećao ili umanjio, treba paziti, je li 
nadošlo novih oblika ili nestalo starih, ili su svi ostali, kakovi 
su bili i prije, te je variirala samo njihova absolutna množina. 
Aplikujmo sada na naše vode ovo, što rekosmo. Dolnji prie- 
gled jasno dokazuje, kako absolutna množina kolonija ne stoji u 
razmjeru :s brojem različitih oblika: 
